**28. ЧАС**

ТРАЖЕЊЕ ИНФОРМАЦИЈА ЗНАЧАЈНИХ ЗА ПРОФЕСИОНАЛНО ОБРАЗОВАЊЕ И

ТРАЖЕЊЕ ПОСЛА (1)

**Циљ:** Стицање вештине тражења информација значајних за професионално образовање,

усавршавање и тражење посла, као и јачање позитивних ставова и самопоуздањапотребног за налажење слободних радних места преко модела социјалне мреже.

**Задаци:** Упознавање концепта социјалне мреже.

**Материјал:**

1. Прилог за ученике 28-1

**Опис активности**

**Први корак:** Уводно излагање наставника**: «**Професионално образовање, усавршавање и

тражење посла представљају сложене задатке. Процес долажења до релевантних информација и коришћење тих информација представљају најзначајнију карику у ланцу вођења сопствене каријере. На пример, долажење до информација о потенцијалном запослењу је предуслов предузимања свих даљих корака у тражењу посла. Одвија се преко формалних и неформалних канала. Коришћење неформалних канала најчешће води бољим резултатима, јер свега 20-25 одсто слободних радних места бива формално оглашено. Неформална методологија тражења посла је комплементарна са понашањем послодаваца, јер се чак око 60 одсто радних места попуњава коришћењем личних веза послодаваца. Једно истраживање показује да неформалне методе потраге за запослењем дају брже резултате у налажењу посла од методе "чекања" на посао преко огласа и државних агенција за незапослене. Неформална методологија коришћења личних контаката води налажењу послова који доносе веће задовољство послом и бољу зараду. Ова сазнања указују на потребу за усавршавањем вештина неопходних за примену неформалне методологије тражења запослења који су једнако применљиви и за проналажење информација које су значајне за наставак школовања јер званични

информатори најчешће нису довољни.

**Напомена**: Даљи ток часа је фокусиран на налажење слободних радних места, али се једна група ученика може паралелно бавити и питањем ширења мреже контакт особа које могу помоћи у тражењу информација које су важне за све видове наставка школовања (преквалификација, доквалификација, учење из хобија и др. Ученицима појаснити да и обука у ауто-школи може утицати на развој даље каријере и да је и ту важно прикупити информације битне за избор ауто-школе, што се углавном одвија на неформални начин.).

**Други корак:** Исписати на табли наслов "Како \_\_\_\_\_\_\_\_\_\_се могу пронаћи слободна радна места" и питати ученике да ли знају некога ко се недавно запослио и како је дошао до информације о слободном радном месту. Исписати на табли све начине које ученици наведу. Истаћи разлику између формалних и неформалних канала информисања и нагласити да коришћење неформалних најчешће води бољим резултатима. Уколико подаци добијени у групи показују да су лични контакти на првом месту, још једном истаћи да је то најчешћи начин. Уколико подаци то не показују, истаћи колико је значајно ширење мреже сопствених веза и познанстава за налажење посла

**Трећи корак:** Представити на табли, графички, ширење мреже и објаснити да је за почетак довољно да познајемо само једну особу која има свој круг познанстава. Тражити од ученика да дају сугестије које особе могу бити тај први контакт, односно извор информација о следећим контактима.

**Четврти корак:** Исписати на табли наслов "Ко све може бити контакт за посао" и тражити од ученика одговоре на то питање који се такође исписују на табли. Поделити ученицима

**Прилог 28-1.** Дати инструкцију: "Размислите ко све може бити ваш контакт за посао и где можете наћи нове везе. На крају прочитајте свој списак и одаберите два прва контакта. Касније ће те вежбати телефонски разговор са тим особама».

**Пети корак:** Исписати на табли питање "Шта вам је најтеже у тражењу информација?» и "Како се могу превазићи те тешкоће". Поделити таблу на два дела и с једне стране исписати "Тешкоће у тражењу информација преко контакт особа", а с друге "Начини за превазилажење тешкоће". У овом кораку ученици износе потенцијалне тешкоће, а наставник их подстиче на што већу продукцију.

**Шести корак:** Наставник даје следећу инструкцију: "На које начине бисте ви савладали те тешкоће?" Сваки ученик треба да понуди неко решење. Повратне информације наставника треба да поткрепљују осећај самопоуздања, без обзира на то какво решење је поједини учесник предложио.

**Седми корак**: Наставник даје следећу инструкцију: "Сада ћемо за сваку од тешкоћа које сте навели смислити по једну реченицу којом се можете охрабрити поводом могућих препрека". Наставник исписује на табли наслов "Позитивне мисли" и сваку позитивну мисао коју учесници кажу напише на табли.

